Na temelju članka 26. stavka 1. i 2. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23, 22/26 ) te Odluke o objavi natječaja za zasnivanje radnog odnosa na radno mjesto pomoćni kuhar u Dječjem vrtiću „Carić“, Novalja, Upravno vijeće Dječjeg vrtića „Carić“, Novalja, dana 28. rujna 2026. godine objavljuje 


NATJEČAJ
za  zasnivanje radnog odnosa 


za radno mjesto POMOĆNI KUHAR:

· 1 izvršitelj na određeno puno radno vrijeme 
Radni odnos se zasniva uz obvezni probni rad od 3 mjeseca.

UVJETI za radno mjesto:

Sukladno Zakonu o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23, 22/26) i Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (Narodne novine, broj 145/2024). 

Razina obrazovanja: kvalifikacija razine 3 stečena završetkom strukovnog obrazovanja u trajanju od tri godine u sektoru Turizam i ugostiteljstvo  

Uz prijavu (vlastoručno potpisanu) na natječaj potrebno je priložiti sljedeće dokumente u preslici:

· životopis (vlastoručno potpisan)
· dokaz o državljanstvu 
· dokaz o stečenoj stručnoj spremi 
· [bookmark: _Hlk98349914]elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 6 mjeseci od objave natječaja) 
· [bookmark: _Hlk107489736]uvjerenje kaznenog suda da se protiv kandidata ne vodi kazneni postupak sukladno čl. 25. st. 2. Zakona o predškolskom odgoju i obrazovanju (ne starije od dana objave natječaja) 
· uvjerenje prekršajnog suda da se protiv kandidata ne vodi prekršajni postupak sukladno čl. 25. st. 4. Zakona o predškolskom odgoju i obrazovanju (ne starije od dana objave natječaja) 
· potvrda nadležnog Hrvatskog zavoda za socijalni rad (prema mjestu stanovanja) da kandidatu nisu izrečene mjere iz članka 25. Zakona o predškolskom odgoju i obrazovanju (ne starija od dana objave natječaja)
· vlastoručno potpisanu izjavu kandidata/kandidatkinje da je suglasan/na sa svim uvjetima oglasa, te korištenjem i obradom osobnih podataka u svrhu provedbe postupka po objavljenom natječaju

Osoba koja se poziva na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21), članku 48. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21) je:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21) je:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
 
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.)

Zdravstvena sposobnost za obavljanje posla utvrdit će se naknadno, a prije sklapanja ugovora o radu. 

Izabrani kandidat dužan je prije sklapanja ugovora o radu dostaviti izvornike dokumenata. Priloženu natječajnu dokumentaciju ne vraćamo.

Na natječaj se pod ravnopravnim uvjetima mogu prijaviti osobe oba spolova.

Rok za podnošenje prijava je 8 dana od dana objave javnog natječaja. 

Upravno vijeće Dječjeg vrtića Carić, Novalja, zadržava pravo poništenja natječaja.

Prijave se podnose preporučeno poštom ili osobno, u zatvorenoj omotnici u roku od 8 dana od dana objave natječaja na adresu DJEČJI VRTIĆ Carić, Zeleni put 3, 53291 Novalja, s naznakom  „NE OTVARAJ –  za natječaj pomoćni kuhar“.
[bookmark: _GoBack]
Nepravovremene i nepotpune prijave se neće uzeti u razmatranje.

O rezultatima izbora kandidati će biti obaviješteni u zakonskom roku na mrežnoj stranici dječjeg vrtića.
 
KLASA: 601-02/26-05/39
URBROJ: 2125-41-02-26-02
Novalja, 28. rujna 2026.g.

